Joulun kunniaksi ravintolaan - Kotimaa - Helsingin Sanomat
Joulun kunniaksi ravintolaan
Perinteinen työkavereiden ja yhteistyökumppaneiden joululounas on joulunajan suosittu ruokatapa. Istutaan vähän pidempään, juodaan glögit ja ruuan kanssa ehkä lasi viiniä. Alkuruoka, pääruoka ja jälkiruoka. Kahvit vielä ennen töihin paluuta. Ravintolassa halutaan syödä jotain erilaista. Vähän parannellut tehdastekoiset perinnelaatikot eivät enää menettele. Asiakkaat vaativat hyvää hinta-laatusuhdetta. Joululounaat ovat tänä vuonna olleet jopa hieman edullisempia kuin viime vuonna, veronalennuksen ansiosta. Noin 50 euroa on yleinen joululounaan hinta. Teksti: Riitta Vainio HS, Kuvat: Leif Rosas
Lähes 40 vuoden ruoka- ja ravintola uran tehnyt keittiömestari Markus Maulavirta nosti tämän vuoden joulukalaksi vanhan perinteisen hauen. Kotikokit vierastavat sitä runsaitten ruotojen takia, mutta syöjät tykkäävät hauen mausta. Ravintoloitsija Tiina Jansson iloitsee uudesta asiakaskunnasta.